पश्चिमी यूपी के लिए कलंक कही जा रही काली नदी अब नदी कम नाला ज्यादा नजर आती है, जिसमें गाढ़ा काला और बुजबुजे वाला बदबूदार पानी बहता है। पर्यावरण के लिए काम करने वाली मेरठ की एक ग़ैर सरकारी संस्था नीर फ़ाउंडेशन के द्वारा 2015-16 में कराए गए एक शोध के मुताबिक़ हैंडपंप के पानी में लोहे की मात्रा 0.35 भाग प्रति दस लाख थी, जो की पानी को लाल भूरे रंग में परिवर्तित करने के लिए पर्याप्त है। रामपुरा गांव में लैड(सीसा) की मात्रा 0.5 भाग प्रति दस लाख था। भारतीय मानक पेयजल निर्देशन,1991 के अनुसार, पीने के पानी में सीसा की अधिकतम वांछनीय सीमा 0.05 भागों प्रति मिलियन है। यानि काली नदी के आसपास के इलाकों के पानी में सांस और कैंसर समेत कई बीमारियां देने वाले लैड की मात्रा सामान्य से दस गुनी ज्यादा है